Twee kinders sterf in botsingDie ongelukstoneel. Foto: ER24 Chitra Bodasing, woordvoerder van ER24, het gesê met paramedici se aankoms op die toneel het die bakkie op sy sy gelê. “Die tweejarige seuntjie het in die pad gelê en die driejarige seuntjie is op die gruis langs die pad gevind.” Volgens Bodasing is albei seuntjies op die toneel dood verklaar. Twee volwassenes is in die ongeluk beseer en is op die toneel behandel voordat hulle na nabygeleë hospitale gehaas is vir verdere mediese sorg. Die presiese oorsaak van die ongeluk word ondersoek.